Stärewollek
Als Stärewollek ginn an der Astronomie dicht Usammlunge vu Stären am Liichtband vun der Mëllechstrooss bezeechent, déi mat bloussem A nëmmen als Niwwelfleck erschéngen a meeschtens physesch zesummegehéieren. Si kënnen
 aus helle Stäre vun engem noe Spiralaarm vun eiser Mëllechstrooss bestoen oder
 aus enger gréisserer Stäregrupp, déi duerch absorbéierend Donkelwolleken eng visuell kompakt Form kréien oder
 en noe resp. besonnesch groussen Oppene Stärekoup sinn.

Déi bekanntst Beispiller fir déi dräi Aarte vu Stärewolleke sinn um Summerhimmel ze gesinn:
 d'Schëldwollek am Stärebild Scutum – tëscht Aquila (Aadler) a Sagittarius,
 de Mëtteldeel vum Stärebild Cygnus, ier sech d'Mëllechstrooss visuell deelt,
 déi kleng Sagittariuswollek am Stärebild Sagittarius

Literatur
 Joachim Herrmann, DTV-Atlas Astronomie. DTV-Verlag, 15. Oplo
 Albrecht Unsöld, Der neue Kosmos. Springer-Verlag, Berlin 2005
 W. Tirion, R. Sinnott: Sky Atlas 2000.0, 2nd edition, Blätter 15–22, Cambridge University Press

Mëllechstrooss